The Legend of Zelda: Twilight Princess
The Legend of Zelda: Twilight Princess (jap. ゼルダの伝説 トワイライトプリンセス = Zeruda no Densetsu: Towairaito Purinsesu, Prieblandos princesė) – 2006 m. kompiuterinis nuotykių žaidimas, kurį sukūrė ir išleido Japonijos „Nintendo“ kompanija. Tai vieno žaidėjo žaidžiamas žaidimas, išleistas „Nintendo Wii“ ir „GameCube“ konsolėms ir yra „The Legend of Zelda“ žaidimų serijos dalis. 2016 m. išleistas pagerintos grafikos žaidimo HD leidimas „Nintendo Wii U“ konsolei. Žaidimas buvo aukštai įvertintas kritikų: 95 balų iš 100 vidurkiu pagal metacritic.com svetainės suvestinę ir buvo trečias palankiausiai įvertintas žaidimas „Wii“ konsolei. Į geriausių žaidimų „Wii“ konsolei sąrašus „Twilight Princess“ buvo įtraukta IGN ir Gamespot svetainių. Žaidimas buvo komerciškai sėkmingas, bendri jo pardavimai siekė 8,86 mln. vnt. (7,27 mln. „Wii“ ir 1,59 mln. vnt. „GameCube“ konsolei).